Sacrosancto et exorabili loco in honore individue Trinitatis et sanctorum apostolorum Petri et Pauli consecrato, Cluniensi monasterio. Igitur ego Albericus et uxor mea Girberga donamus ad jam dictum locum aliquid ex rebus nostris que sunt site in pago Matisconensi, in villa Colonias: hoc est vineam unam, que terminat a mane et a medio die terra Sancti Petri, a cercio de ipsa hereditate. Item in alio loco, in villa Cavaniaco, dono aliam vineam, que est in caucione, que terminat ex omni parte de ipsa hereditate. Hæc omnia denominata dono Deo, pro remedio animæ meæ, eo tenore ut, quamdiu ego Albericus vixero, teneam et possideam; et post meum discessum ad jam dictum locum perveniat. Et si mihi, miserante Deo, inspiratum fuerit divinitus ut monachicum habitum accipere velim, supradicti cenobii fratres me in suum consortium recipere non dedignentur; porro, in vestitura, de his rebus supra denominatis, omnibus annis, dimidium vini modium exolvam. Et inantea firma et stabilis permaneat. Hactum Cluniaco publice. S. Alberici et uxoris ejus Girbergæ, qui fieri et firmare rogaverunt. S. Arlei. S. Tedald. S. Giraldi. S. Raimfredi. S. Constantii. Data per manum Aldebaldi, regnante Lothario anno XXXVI.